Στρατηγικά και Επιχειρησιακά Σχέδια για την Εφαρμογή Προγράμματος Ολοκληρωμένων Παρεμβάσεων σε Πολυθεματικά Πάρκα. Η περίπτωση του «Νέου Πάρκου – Κήπου» του Δήμου Κιλκίς
Creators: name: Μιχαηλίδου, Μαρία Κωνσταντίνου
Publisher: name: Aristotle University of Thessaloniki
Year: 2021
Subjects: Στρατηγικός Σχεδιασμός
Επιχειρησιακός Σχεδιασμός
Ολοκληρωμένες Παρεμβάσεις
Νέο Πάρκο – Κήπος, Δήμος Κιλκίς
Strategic Plan
Operational Plan
Integrated Interventions
New Park – Garden, Municipality of Kilkis

description: Σκοπός της παρούσας εργασίας είναι, μέσω της επιστημονικής μελέτης να δημιουργηθούν στρατηγικά και επιχειρησιακά σχέδια ολοκληρωμένων παρεμβάσεων σε πολυθεματικά πάρκα και συγκεκριμένα για την περίπτωση του Νέου Πάρκου – Κήπος του Δήμου Κιλκίς. Για το σκοπό αυτό, περιγράφεται το θεωρητικό πλαίσιο και ο ρόλος των αστικών χώρων πρασίνου και η μεγάλη σημασία τους για τις σύγχρονες κοινωνίες. Έπειτα, η κατηγοριοποίηση των πάρκων αποτυπώνει τον ρόλο τους και τη δυναμική αυτών σε δύσκολες καταστάσεις όπως σε περιόδους πανδημίας π.χ. Covid-19. Στη συνέχεια, εξετάζεται η περίπτωση του Νέου Πάρκου – Κήπος του Δήμου Κιλκίς. Μελετάται η ιστορία του πάρκου, οι σκοποί και οι στόχοι, οι φυσικοί παράγοντες, το θεσμικό πλαίσιο λειτουργίας του, το καθεστώς διοίκησης και διαχείρισης, η πρόσβαση σε αυτό και οι χωρικές ενότητές του, οι δραστηριότητες που περιλαμβάνει και ο ρόλος που διαδραματίζει στην τοπική κοινωνία. Η εργασία καταλήγει στο συμπέρασμα ότι ένα πολυθεματικό πάρκο που φιλοξενεί πληθώρα δραστηριοτήτων αναψυχής, εκπαίδευσης, αθλητισμού και πολιτισμού, μπορεί υπό συγκεκριμένες προϋποθέσεις να λειτουργεί με βάση τις αρχές της βιώσιμης ανάπτυξης και ο τρόπος οργάνωσής του να μεταλαμπαδεύει τις αρχές αυτές στους πολίτες και άλλους φορείς. Η κυριότερη προϋπόθεση είναι να μπορέσει να αναπτύξει το συνδυασμό εκείνων των λειτουργιών που εξασφαλίζουν ταυτόχρονα περιβαλλοντικά και κοινωνικά οφέλη. Αυτό προϋποθέτει μια νέα καινοτομική προσέγγιση που συνδυάζει την εξασφάλιση υψηλής αισθητικής και απόλαυση του φυσικού στοιχείου, με νέες αντιλήψεις που αφορούν την περιβαλλοντική ευαισθητοποίηση, την συμμετοχή και συνεργασία πολιτών και φορέων μέσα από την συνεχή μάθηση και την έρευνα. Η προτεινόμενη μεθοδολογική προσέγγιση είναι αποτέλεσμα αναλυτικής μελέτης και βιβλιογραφικής έρευνας. Η πρωτοτυπία της αφορά στην ολοκληρωμένη πρόταση ενός στρατηγικού και επιχειρησιακού σχεδιασμού ολοκληρωμένων παρεμβάσεων σε πολυθεματικά πάρκα και συγκεκριμένα για την περιοχή μελέτης, μέσω της εφαρμογής του GreenTree που για πρώτη φορά χρησιμοποιείται στην Π.Ε. Κιλκίς και συγκεκριμένα στο Δήμο Κιλκίς και συγχρόνως μέσω έρευνας των ερωτηματολογίων, καθώς επίσης και μέσω των πράσινων καινοτόμων τεχνικών όπως τα φυτεμένα δώματα, οι πράσινοι τοίχοι και οι κήποι βροχής που συνεισφέρουν τόσο στην αισθητική όσο και στα περιβαλλοντικά οφέλη μιας πόλης.
description: The aim of this thesis is, through the scientific study is to be written strategic and operational plans of integrated interventions in multi-thematic parks and especially for the case of the New Park - Garden of the Municipality of Kilkis. For this purpose are described, the theoretical framework and the role of urban green spaces and their great importance for modern societies. Then, the categorization of parks reflects their role and their dynamics in difficult situations such as pandemic periods e.g. Covid-19. Next, the case of the New Park - Garden of the Municipality of Kilkis is examined. The history of the park is studied, the purposes and goals, the natural factors, the institutional framework of its operation, the status of administration and management, the access to it and its spatial units, the activities that includes and the role it plays in the local community. This research concludes that a multi-thematic park that hosts a variety of activities like recreation, education, sports and culture, under certain conditions, can operate based on the principles of sustainable development and the way it is organized to transmit these principles to citizens and other bodies. The main condition is to be able to develop the combination of those functions that ensure both environmental and social benefits. This presupposes a new innovative approach that combines the provision of high aesthetics and enjoyment of the natural element, with new concepts concerning environmental awareness, participation and cooperation of citizens and institutions through the continuous learning and research. The proposed methodological approach is the result of a detailed study and bibliography review. The originality of the approach lies in the comprehensive proposal of a strategic and operational planning of integrated interventions in multi-thematic parks and especially for the case of the New Park - Garden of the Municipality of Kilkis, through the use of the GreenTree application that is used for the first time in P.U. Kilkis and specifically in the Municipality of Kilkis and at the same time through research with the questionnaires, as well as through green innovative techniques such as planted roofs, green walls and rain gardens that contribute both to the aesthetics and the environmental benefits of a city.
description: Σε συνεργασία με: Δασοπονίας και Διαχείρισης Φυσικού Περιβάλλοντος (ΤΕΙ Ανατολικής Μακεδονίας και Θράκης)